Boek: Nic van Wyk se ‘Brood en botter’Nic van Wyk In Brood en botter neem Nic van Wyk, voorste Kaapse sjef en Kokkedoor-beoordelaar, lesers op sy kosreis van 21 jaar. Sy kulinêre mondigwording word gevier met ŉ keur van onthoukos uit sy kinderdae waar die kossaadjies geplant is, nostalgiese restaurantgeregte met ŉ kinkel en hartskos wat sy gunstelinge is. Die boek bevat klassieke maniere van kosmaak en basiese kookmetodes, maar Nic neem sy resepte ŉ stappie verder met onthoukos soos groenbone met witpepersous, dik plaasbotter en nat geelvetbiltong op witbrood, Ouma Liena se boontjiesop, mieliepap met botter, suiker en melk. Volgens die uitgewer sal Nic se onopgesmukte restaurantkos jou verras met dieplekker geurkombinasies wat die smaakkliere laat water en sy hartskos weerspieël sy voorkeur vir eerlike kos sonder fieterjasies. Uitgewer: NB-Uitgewers Prys: R425,00* *Prys onderworpe aan verandering Koop die boek by Graffiti Boeke